જીએસટીના એક વર્ષ પછી શહેરના ઉદ્યોગોમાં જોઈએ તેવો માહોલ જોવા મળતો નથી જોકે એક માત્ર જીએસટી ખાસ કરીને ટેક્સટાઇલ ઉદ્યોગને પડતીમાં જવાબદાર નથી પરંતુ તેલંગણાં, આંધ્રા અને મહારાષ્ટ્રની આકર્ષક ટેક્સટાઇલ પોલીસીના કારણે ગુજરાતના ઉદ્યોગકારોમાં ડરનો માહોલ જોવા મળી રહ્યો છે. આવતીકાલે સુરત આવી રહેલા ઉદ્યોગ કમિશનર મમતા વર્મા ઓલપાડના પિંજરત ખાતે સાકાર થનારા મેગા પાર્કની મુલાકાત લેવાના છે ત્યારે ટેક્સટાઇલ ઉદ્યોગને કનડતી સમસ્યાઓ ઉપરાંત મહારાષ્ટ્રની પોલીસી સામે ગુજરાતના ઉદ્યોગોને કેવી રીતે સ્પર્ધાત્મક વાતાવરણ પૂરું પાડી શકાય તે માટે સૂચનો મેળવી ચર્ચા કરવામાં આવશે.